ȘCOALA PROFESIONALĂ, COM. BUBUIECI

PLAN DE DEZVOLTARE STRATEGICĂ A PROGRAMELOR DE FORMARE PROFESIONALĂ

2022-2025

*Aprobat de Consiliul Profesoral*

*Nr. 01 din 13.09.2022*

Acest document a fost elaborat în cadrul Școlii Profesionale comuna Bubuieci de către grupul de lucru:

Directorul școlii – Sajin Zinaida

Șef secție practică – Stîngaci Aliona

Cadru didactic- Avtudov Liuba

Cadru didactic – Railean Mariana

**CUPRINS**

[**1.NOTĂ INFORMATIVĂ** 4](#_Toc99400798)

[**2.MISIUNEA PROGRAMELOR DE FORMARE PROFESIONALĂ…………………………….**9](#_Toc99400799)

[**3.VIZIUNEA PROGRAMELOR DE FORMARE PROFESIONALĂ** 10](#_Toc99400800)

[**4. DIRECȚIILE DE DEZVOLTARE ȘI OBIECTIVELE STRATEGICE** 11](#_Toc99400804)

[**5.PLANUL OPERAȚIONAL** 11](#_Toc99400805)

# **1.NOTĂ INFORMATIVĂ**

**Oferta educațională**

Oferta educaţională a Şcolii Profesionale com. Bubuieci este flexibilă, adaptată cerinţelor pieţei forţei de muncă, centrată pe aspectele individuale de dezvoltare socio-profesională precum şi pe dezvoltarea abilităţilor de învăţare pe tot parcursul vieţii.

Gradul de atractivitate al ofertei noastre educaţionale este sporit de prestaţia calitativă remarcabilă a tuturor cadrelor didactice, a climatului de responsabilitate şi profesionalism, a bazei materiale adecvate, a angajării tuturor factorilor de execuţie şi decizie în organizarea procesului instructiv-educativ, asigurându-se în felul acesta obţinerea de rezultate bune şi foarte bune şi un succes garantat în evoluţia socio-profesională a fiecărui absolvent.

**Domeniile formării continue:**

* **Lucrători/ lucrătoare din domeniul serviciilor și comerțului:**
* 5120 „Bucătari/Bucătărese”
* **Agricultori/agricultoare și lucrători calificați/lucrătoare calificate în agricultură, silvicultură, acvacultură, piscicultură și pescuit**
* 612301 „Apicultor/Apicultoare”

Formabilii şcolii beneficiază de o pregătire teoretică şi practică de specialitate de calitate care le oferă premisa găsirii unui loc de muncă după absolvire.

Instituţia dispune de 2 cămine, capacitatea cărora este de 216 locuri, disponibile la solicitarea formabililor.

Şcoala Profesională com. Bubuieci, mun. Chişinău oferă pregătire profesională continuă pentru adulți în baza Contractului cu formabilii.

Tabelul 1. *Numărul absolvenților la programele de formare continuă*

|  |  |
| --- | --- |
| **Program de formare profesională continuă** | **Media examen de calificare** |
| Nr. Grupei | Anul absolvirii | Numărul de absolvenți |
| Bucătari / Bucătărese | Grupa 31 | 2021 | 18 |
| Bucătari / Bucătărese | Grupa 35 | 2021 | 19 |
| Apicultori / Apicultoare | Grupa 20 | 2020 | 23 |
| Apicultori / Apicultoare | Grupa 30 | 2020 | 26 |
| Apicultori / Apicultoare | Grupa 32 | 2021 | 35 |
| Apicultori / Apicultoare | Grupa 33 | 2021 | 29 |
| Apicultori / Apicultoare | Grupa 28 | 2022 | 30 |
| Apicultori / Apicultoare | Grupa 29 | 2022 | 21 |

Analizând tabelul 1 privind numărul absolvenților la programele de formare continuă, observăm că în anul 2020 au absolvit 49 formabili, în anul 2021 au absolvit 101 formabili iar în 2022 – 51 formabili.

**Resurse umane**

La moment la programul de formare profesională sunt implicați 10 angajați ai instituției. Vârsta medie a personalului este de 48 ani prezentată în diagrama 1.

Cadrelor didactice li se oferă mai multe oportunităţi de formare profesională. În ultimii 5 ani, 100% profesori şi cadre manageriale au dispus de formări profesionale în cadrul proiectului CONSEPT+ și CONSEPT 4, DevRam, APM. Grație participării la cursuri profesorii instruiți utilizează metodele moderne de predare şi evaluare, cercetează în permanenţă cerinţele angajatorilor din domenii pentru a pregăti specialişti competitivi pe piaţa muncii.

Consiliul de administrație al școlii susține urmărirea dezvoltării profesionale a angajaților și creșterea performanței profesionale prin aprobarea a 2% anual din resursele bugetare, alocate pentru formarea continuă/ recalificarea (la necesitate) a angajaților.

**Resursele materiale**

Programele de formare profesională dispun de următoarele resurse materiale:

1. **Spaţii şcolare:**
* Cabinete de studii pentru fiecare program de formare profesională, dotate cu echipamente care corespund 100% cerințelor pieții muncii, dotat cu TV, printer, conexiune la internet;
* Laboratoarer pentru toate programele de formare profesională, dotate cu echipamente care corespund 100% cerințelor pieții muncii, dotate cu TV, conexiune la internet;
* Laboratorul pentru meseria ,,Apicultor”, este dotat sută la sută prin intermediul Proiectului Agricultura Performantă în Moldova (APM), finanțat de Agenția Statelor Unite pentru Dezvoltare Internațională (USAID) și implimentat de către Chemonics International Inc;
1. **Spaţii auxiliare:**
* 2 cămine cu capacitatea de 216 locuri asigurate cu mobilier;
* 1 punct medical reparat;
* 2 săli de informatică;
* 1 bibliotecă dotată cu mobilier și multă literatură de specialitate;
1. **Spaţii administrative:**
* Birouri: a directorului, a directorilor adjuncți, secretariat, cabinet metodic, contabilitate, cabinet psiholog.

**Baza tehnico-materială**

Activitatea instructiv – educativă se desfăşoară în săli de clasă modernizate, dotate cu material didactic necesar desfăşurării în bune condiţii a procesului didactic. Fiecare sală de clasă şi laborator sunt dotate cu ecran de proiecţie, și televizoare smart, precum și 2 table interactive, donație de la proiectul Pro-Didactica. Există conexiune wi-fi în întreaga şcoală, acoperă nevoile din unitate, atât pentru formabili, cât şi pentru cadrele didactice.

Birourile dispun de calculatoare. De asemenea, biroul directorului, a directorilor adjuncți, biblioteca, contabilitatea şi secretariatul sunt dotate cu tehnica necesară având imprimante, conexiune la internet, atât prin cablu, cât şi wi-fi.

În anul 2016, laboratorul la meseria „Bucătar” a fost renovat și dotat cu utilaje moderne, performante în cadrul proiectului Consept+ finanţat de LED din R. Moldova pentru a pregăti specialiști la nivelurile standardelor europene.

Începând cu anul 2018 laboratorul ,,Apicultor” este în permanență dotat și amenajat sută la sută prin intermediul Proiectului Agricultura Performantă în Moldova (APM), finanțat de Agenția Statelor Unite pentru Dezvoltare Internațională (USAID) și implimentat de către Chemonics International Inc.

La momentul actual cabinetele, laboratoarele sunt înzestrate cu material didactic și utilaje necesare pentru realizarea activităţilor didactice pentru fiecare specialitate.

Stupina Şcolii are 20 familii de albini sănătoase şi 20 stupi, preconizăm înmulţirea familiilor de albini şi reînnoirea stupinei cu stupi verticali.

**Managementul strategic**

Procesul de management strategic a școlii profesionale și a programului de formare profesională este unul dinamic şi permanent. Managerii pentru strategie: directorul, directorii adjuncți, șefii de subdiviziuni, contabilul-şef ajută organizaţia să adune şi să prelucreaze informaţiile prin analizarea mediului intern al organizaţiei şi a celui extern, dezvoltarea de modele şi scenarii privind viitorul programelor de formare profesională, identificarea ameninţărilor-oportunităţilor la adresa organizaţiei.

Conform Schemei 1, *Procesul de luare a deciziilor în instituţie cu privire la programele de formare profesională*, în procesul de luare a deciziilor participă toţi actanţii procesului instructiv-educativ din instituţie. Echipa managerială dezvoltă un management participativ, axându-se pe colaborare, cooperare, muncă în echipă, respectul reciproc, libertatea de exprimare.

Schema 1. *Procesul de luare a deciziilor în instituţie cu privire la programele de formare profesională*

Ministerul Educaţiei și Cercetării al RM

Consiliul Profesoral

Consiliul de Administraţie

Comisiile metodice

CEIAC

Cadre didactice

Cadrele didactice, întregul personal didactic auxiliar şi nedidactic au posibilitatea să îşi pună în valoare CREATIVITATEA şi în acelaşi timp să dea dovadă de RESPONSABILITATE, construind şi realizând activităţi specifice propuse, adaptate domeniului lor de pregătire.

Viziunea cuprinde cele mai generale şi mai stabile obiective ale programelor de formare profesională pe termen lung şi foarte lung.

**Promovarea programelor de formare profesională**

Programele de formare profesioanale din cadrul Şcoalii Profesionale, com. Bubuieci se promovează prin următoarele modalităţi:

* participarea ocazională la emisiuni/ interviuri televizate;
* conceperea și distribuirea a pliantelor informaţionale despre programele de formare profesională;
* organizarea Zilei uşilor deschise în fiecare an;
* participarea la Forumul meseriilor cu expoziţie pentru informarea despre oferta educaţională a instituţiei și oportunităţile de studiere a unui program de formare profesională;
* publicarea articolelor în presa scrisă (ziarul „Făclia”) despre oferta școlii cu privire la programele de formare profesională şi despre activităţile instituţiei;
* prin intermediul parteneriatului cu agenţii economici și instituții publice locale și naționale.
* informarea prin intermediul reţelelor de socializare cum ar fi pagina Facebook a şcolii, pagina WEB etc.;
* exemple de bune practici ale foştilor absolvenţi, exemple de tineri antreprenori etc.

**Parteneriatele**

Construirea parteneriatului este un proces deliberat, sistematic şi sistemic ce implică competenţe specifice, gândire strategică și motivaţie intrinsecă pe care părţile implicate trebuie să le posede şi să le aplice. Într-o relaţie de parteneriat fiecare partener trebuie să-și definească aşteptările, scopul și limitele.

Astfel instituția în scopul desfășurării programelor de formare profesională are încheiate contracte de colaborare cu mai mulți agenți economici: SRL ,,Apibio Regina Mierii”, GȚ ,,Marian Petru”, GȚ Secara Petru Ion”, GȚ,, Scutaru Grigorii”, GȚ ,,Leonid Ciobanu”etc., SRL ,,Trattoria”, SRL ,,Della Nonna”, SRL ,, Food-Casual”, GȚ,, Arhip Petru”, SC ,,Prosper Pro”, SRL ,,La Roma Club”, SRL ,,La mămuca”, SRL ,,Etolaur”, SRL ,,Dulcinella”, SRL ,, Luvitan Grup” Moldavița, SRL ,,Ecomelis”, GȚ ,,Turtureanu Iurie Mihail”, SRL ,,Făguraș de Aur”, S.A ,,Bucuria”, ÎI ,,Agafița Sergiu”.

La nivel de proiecte internaționale instituția se mândrește cu următoarele proiecte: CONSEPT+, APM/USAID, DevRam/Prodidactica, Proiectul GIZ (Promovarea Învățământului Profesional Tehnic pentru o Economie Verde), cu impact major și asupra programelor de formare profesională.

Instituția colaborează cu Proiectul Consept+ , care a oferit formări pentru cadrele didactice cu următoarele module: Formarea abilităților de formare a cunoștințelor, Formarea abilităților de instruire practică, Formarrea abilităților de evaluare.

În cadrul proiectul Chemonics USAID implementat de Agricultura Performantă din Moldova instutuția a beneficiat de utilaj și echipament modern la programul de formare profesională ,,Apicultor/ Apicultoare” cum ar fi: 25 stupi verticali, mobilier, 10 computere și utilaje pentru prelucrarea lemnului etc.

Grație Programului UE: DEZVOLTAREA ZONELOR RURALE ÎN REPUBLICA MOLDOVA, Partea I: Creşterea competitivităţii sectorului agroalimentar prin integrarea în lanţul valoric domestic şi global, în particular a sectorului de cultivare a soiei, s-a realizat dotarea serei cu sistem de irigare prin picurare și aspersiune, dotarea laboratorului la meseria ,,Bucătar/ Bucătăreasă” cu utilaje specifice domeniului și a sălilor de clasă cu table interactive și televizoare.

# **2.MISIUNEA PROGRAMELOR DE FORMARE PROFESIONALĂ**

Programele de formare profesională din cadrul Școlii Profesionale comuna Bubuieci formează specialiști în domeniile agricultură și servicii și comerț, acordând instruiri de calitate, atenție sporită, șanse egale și un mediu stimulativ fiecărui formabil, angajat și agent economic.

# **3.VIZIUNEA PROGRAMELOR DE FORMARE CONTINUĂ**

În anul 2025, programele de formare profesională continua din Școala Profesională comuna Bubuieci, municipiul Chișinău sunt modernizate, în continuă dezvoltare, care are un corp didactic profesionist și oferă servicii educaționale de calitate.

Programele de formare profesională au instituit un sistem de management participativ, are ca finalitate incluziunea profesională și socială ale absolvenților săi, inclusiv prin stabilirea de parteneriate eficiente și durabile cu agenții economici și comunitatea.

* Toate cadrele didactice au formate abilități de utilizare a tehnologiilor educaționale moderne pentru instruirea centrată pe necesitățile formabililor.
* Toți formabilii au acces la surse electronice de informare și dețin competențe digitale în proporție de 80%.
* Școala profesională implimentează, continuu, proiecte educaționale specifice programelor de formare în parteneriat cu 10 agenți economici (permanenți) în scopul extinderii abilităților practice a formabililor în conformitate cu cerințele pieței muncii.
* 50-60% din absolvenți au afaceri în sectorul agroalimentar.
* Planul de admitere este realizat 100%.
* Există câte un curs de formare continuă ale adulților pentru fiecare domeniu de formare din instituție.
* Programe de formare profesională acreditate.
* Instituție acreditată.

# **4. DIRECȚIILE DE DEZVOLTARE ȘI OBIECTIVELE STRATEGICE**

**Obiectivul strategic 1:** *Acreditarea programelor de formare profesională Bucătari/Bucătărese și Apicultori/Apicultoare.*

**Obiectivele specifice:**

* 1. Elaborarea rapoartelor de acreditare a programelor de formare profesională Bucătari/Bucătăreasă și Apicultori/ Apicultoare.
	2. Obținerea certificatului de acreditare a programelor de formare profesională Bucătari/Bucătărese și Apicultori/ Apicultoare

**Obiectivul strategic 2:** *Elaborarea planului de admitere anual pentru programele de formare profesională Bucătar/Bucătărese și Apicultori/Apicultoare.*

**Obiectivul strategic 3**: *Lansarea programelor de formare profesională la toate domeniile de formare din instituție*

**Obiectivele specifice:**

1. Elaborarea programelor de formare la toate domeniile de formare din instituție.
2. Elaborarea Curriculumulelor pentru toate domeniile de formare din instituție pentru orele teoretice și a stagiilor de practică.
3. Promovarea programelor de formare profesională.

**Obiectivul strategic 4**: *Acreditarea programelor de formare continuă la toate domeniile de formare din instituție.*

**Obiectivele specifice:**

1. Formarea grupelor la programele de formare continuă Casieri/Casiere, Vânzători/ Vânzătoare, Cofetari/Cofetărese.
2. Acreditarea programelor de formare continuă la toate domeniile de formare din instituție.

# **5. PLANUL OPERAȚIONAL**

|  |  |  |  |  |  |  |
| --- | --- | --- | --- | --- | --- | --- |
| **Nr. d/o** | **Activități** | **Termen de realizare** | **Responsabil** | **Resurse**  | **Indicatori**  | **Riscuri** |
| 1. | Elaborarea rapoartelor de acreditare a programelor de formare profesională Bucătar/Bucătăreasă și Apicultori/ Apicultoare | octombrie2022 | Șef secție practică, Cadre didactice. | Manualul calității, Ghidul ANACEC, mijloace tehnice | Raport realizat cu anexe | Cerințele ANACEC să se modifice. |
| 2. | Elaborarea planului de admitere anual pentru programele de formare profesională Bucătari/Bucătărese și Apicultori/Apicultoare. | Luna septembrie, anual | Șef secție practică | mijloace tehnice | Plan elaborat | Necesitatea actualizării |
| **3.** | Elaborarea programelor de formare la toate domeniile de formare din instituție. | Anul 2023 | Șef secție practică, cadre didactice | mijloace tehnice | Plan elaborat | Modificare a cerintelor față de program |
| 4. | Elaborarea Curriculumulelor pentru toate domeniile de formare din instituție pentru orele teoretice și a stagiilor de practică. | Anul 2023 | Șef secție practică, cadre didactice | mijloace tehnice | Curiculumul elaborat | Necesitatea actualizării |
| 5. | Promovarea programelor de formare profesională. | Anul 2024 | Șef secție practică, cadre didactice | Mijloace tehnice Rețele de socializare | Solicitările din partea viitorilor formabili | Nu sunt solicitări |
| **6.** | Lansarea programelor de formare profesională la toate domeniile de formare din instituție | Anul 2024 | Șef secție practică, cadre didactice | Mijloace tehnice,mijloace didactice, resurse materiale | Grupe formate  | Necompletarea grupelor |
| 7. | Formarea grupelor la programele de formare continuă Casieri/Casiere, Vânzători/ Vânzătoare, Cofetari/Cofetărese | Anul 2025(un program pe an) | Șef secție practică, cadre didactice | Mijloace tehnice,mijloace didactice, resurse materiale | Grupe formate  | Necompletarea grupelor |
| 8 | Acreditarea programelor de formare continuă la toate domeniile de formare din instituție. | 2025 | Șef secție practică, cadre didactice | Obținerea certificatului de acreditare | Programe acreditate | Neacreditarea programelor |